Kry 15% af. Geldig vanaf 18 Nov 2019 tot 20 Des 2019.
Ngululu is 'n bekoorlike selfsorgvakansiehuis in Marloth Park, naby die Krugerwildtuin. Dié akkommodasie is ideaal vir 'n gesin wat op soek is na 'n salige wegbreek in die bosveld.
Dit is 'n grasdakhuis met slaapplek vir 6 mense in 3 slaapkamers. Daar is 2 badkamers, 'n aparte TV-sitarea op die boonste verdieping, volledige 'n oopplan-leefarea met 'n TV met volledige DStv, 'n DVD-speler en DVD's, 'n klein HiFi en 'n volledig toegeruste kombuis. Daar is 'n skottelgoedwasser, stoof, yskas-vrieskas, mikrogolfoond en 'n ysmasjien in die kombuis, en waaiers in die sitarea en al die slaapkamers.
Linne word voorsien en die k…
Linne word voorsien en die kamers word weekliks skoongemaak. Gaste moet hul eie handdoeke saambring.
Gaste kan heerlik ontspan op 2 houtdekke of op die ruim onderdak-patio met sy stoepmeubels, swembadjie en uitsig oor die welige plantegroei en diere, soos vlakvarke, kameelperde, wildebeeste, koedoes en impalas.
Ngululu is 'n entjie se stap vanaf die rivier wat die grens tussen die Krugerwildtuin en Marloth Park vorm en gaste kan daar na wild soos leeus, olifante, buffels en krokodille kyk. Daar loop soms blouwildebeeste om die huis rond en gaste kan om die park ry of wandel.